Det Norske Solistkor

Det Norske Solistkor er et sangkor i Oslo. Besetningen er 26 sangere, men antallet varieres etter repertoar slik at koret gjør også konserter med mindre besetning. Koret ble etablert i 1950 av Norsk Solistforbund, etter en idé av sangerinnen Kathe Løvseth Ek,  med det formålet å være et ensemble med de høyeste kunstneriske mål for kormusikk. Korets første dirigent var komponisten Knut Nystedt. De initielle medlemmer var alle sangere som hadde hatt  profesjonell debut. Koret har hatt to dirigenter, Knut Nystedt (1950–1990) og Grete Pedersen (siden 1990).  
Solistkoret engasjerer profesjonelle sangere på freelance-basis. Det diskuteres om koret bør få rollen som Norges første profesjonelle kor hvis og når dette kan etableres.Solistkoret har forestått over to hundre urfremføringer med over sytti verk av norske komponister, spesielt Knut Nystedt. Under Nystedt turnerte koret i Tyskland, Frankrike og USA. Et besøk i Japan, Korea, Hongkong og Thailand i 1978 ble fulgt opp av konserter i Kina (1982) og Israel (1984 og 1988).
Koret har også under Grete Pedersens ledelse gjort flere store turneer, blant annet annet i USA og Canada. I 2007 turnerte koret i Japan i forbindelse med Grieg 07-jubileet. Koret turnerte også i Spania med Fabio Biondi og hans orkester Europa Galante.
I september 2005 hedret de sin stifter, Knut Nystedt, på hans 90-årsdag, og gjennomførte en miniturné til Sverige (oktober 2005) hedret Dag Hammarskjöld med to hovedverk av Edvin Østergaard og Eskil Hemberg, samt tre korverk av Knut Nystedt og Arne Nordheim.
Koret fikk Gammleng-prisen i klassen kunstmusikk i 2012, Spellemannprisen 2020 i klassen samtid for Lament og Anders Jahres kulturpris i 2020. De har også vært nominert til Spellemannprisen 1973 i klassen årets seriøse plate og til Spellemannprisen 2015 i klassen klassisk for Meins Lebens Licht–Nystedt / Bach.


== Utgivelser ==


=== CD og LP ===
Rós - Songs of Christmas (BIS Records 2013). Med Berit Opheim - folkesang, Gjermund Larsen - fele, Rolf Lislevand - lutter, og Bjørn Kjellemyr - kontrabass.
Refractions - Choral works by Valen, Berg, Messiaen & Webern (BIS Records 2013). Med Kringkastingsorkestret, medlemmer av Oslo Sinfonietta, Berit Norbakken Solset - sopran og Grete Pedersen.
Im Herbst - Choral works by Brahms & Schubert (BIS Records 2011). Med Catherine Bullock og Madelene Berg - bratsj, Øystein Birkeland og Ole Eirik Ree - Cello, Dan Styffe - kontrabass og Grete Pedersen.White Night - Impressions of Norwegian Folk Music (BIS Records 2010). Med Berit Opheim, Gjermund Larsen, Grete Pedersen.Edvard Grieg – choir music (BIS Records 2007)
Telling what is told – Shakespeare songs (Simax 2006).  Med Hans-Kristian Kjos Sørensen marimba
Sigurd Islandsmoens requiem (2L, 2L36SACD 2006).  Med Kristiansand Symfoniorkester
Nocturnus (Aurora, ACD 5022, 2003). Solister: Anna Clara Carlstedt, Tora Augestad, Trine Wilsberg Lund, Magnus Staveland og Janne Berglund
hear (Simax PSC 1134, 1999)
From the Sweet-Scented Streams of Eternity (Simax PSC 1134, 1998). Solist Anne-Lise Berntsen
Song for Winter (Aurora ACD 5000, 1998).  Solist: Tone E. Braaten, med Oslo Domkor og NRKs pikekor
Himmelrand (BMG LC0316, 1999).  Med Kari Bremnes, Lynni Treekrem, Bentein Baardson m.fl.
40 år med Det Norske Solistkor: Jubileumsplate 1950-1990 (Victoria, VCD 19022)
Fra norsk landskap: Verk av Øistein Sommerfeldt (Aurora, ARCD 1935)
Knut Nystedt: Das Alte Lied, A Hymn of Human Rights (Aurora, NCD – B 4958)
Toner julenatt: Diverse julesanger (Kirkelig Kulturverksted, FXLP 24)
The Norwegian Soloists Choir: Nyere kirkemusikk, Arnestad, Hovland, Lunde, Nystedt, Sandvold, Kvandal (Philips 6578.108)
Knut Nystedt: O crux, De profundis (Norw. Composers, NC 4911)
Gunnar Sønstevold: A litany at Atlanta (Norw. Composers, NC 4929)
Conrad Baden og kirkerommet: Pangue Lingua, Trøst mitt folk (Kirkelig kulturverksted, NKLP 10)
Eivind Groven: Margit Hjukse, Brudgommen (Philips 838.055/056 AY)
Franske og russiske madrigaler, Nystedt, Lie, Beck, Groven, Sommerfeldt (Sonet, SLP 1444)
Verk av Grieg, Nystedt, Zoltán Kodály, Purcell, Stanford, Poulenc (Sonet, SLP 1423)
Grieg: 4 salmer, verk av Egge, Sæverud, Lammers, Sommerfeldt (Philips, 854.001 AY)
Profane og kirkelige verk av Nystedt, Beck, Groven, Monrad Johansen, Kvandal m. fl. (Philips, 839.235 NY)
Julesanger fra mange land (Ansgar, LP-ANS 25-1)
David Monrad Johansen: Voluspaa (Philips 854.002 AY)
Contemporary Music from Norway: Nystedt: Lucis creator optime Resurrexit, Pia Memoria (Philips, 6507 061)
Contemporary Music from Norway: Bjarne Sløgedal: Antiphona de morte (Philips, 854.000 AY)


=== EP ===
Christmas Carols: Julesanger fra Tyskland, USA, Frankrike, Norge (Pia-Tone, PI 2)
Det Norske Solistkor 20-års jubileum: Verk av Nystedt, Lammers, Egge, Sommerfeldt (NCB, T 111.607)
Gud signe Noregs land: Verk av Lindeman, Borg, Reissiger (Ansgar, EPANS 57)
Mesterverker fra vokalpolyfoniens gullalder: Sweelinck, Lotti, Schütz (Ansgar, EPANS 18)
Negro spirituals: arr. Nysted, Shaw, Work (Ansgar, EPANS 17)
Norske evangelie-motetter: Verk av Hovland, Nystedt, Sløgedal (Ansgar, EPANS 16)
Det Norske Solistkor: Verk av Grieg og Nystedt, folketoner (Triola, TNEP 1053)
The Norwegian Soloists Choir: Verk av Grieg, Kjerulf (RCA, REP 355)


== Referanser ==


== Eksterne lenker ==
Offisielt nettsted 
(en) Det Norske Solistkor på Internet Movie Database 
(en) Det Norske Solistkor på MusicBrainz 
(en) Det Norske Solistkor på Songkick 
vimeo Videoer med fremføringer